AJ ดีดแรง 12% โบรกฯชี้ผลงานไตรมาส 2 พลิกกำไรสนั่น รับสเปรด-ยอดขายพุ่ง
AJ ดีดแรง 12% โบรกฯชี้ผลงานไตรมาส 2 พลิกกำไรสนั่น รับสเปรด-ยอดขายพุ่ง
11 ส.ค. 2563

ผู้สื่อข่าวรายงานว่า ราคาหุ้น บริษัท เอ.เจ.พลาสท์ จำกัด (มหาชน) หรือ AJ ณ เวลา 14.46 น. อยู่ที่ระดับ 18.40 บาท บวก 1.90 บาท หรือ 11.52% สูงสุดที่ระดับ 18.80 บาท ต่ำสุดที่ระดับ 16.90 บาท ด้วยมูลค่าการซื้อขาย 148.12 ล้านบาท

ด้าน บล.ยูโอบี เคย์เฮียน (ประเทศไทย) ระบุในบทวิเคราะห์ฯแนะ “เก็งกำไร” หุ้น AJ หลังรายงานผลประกอบการไตรมาส 1/63 ขาดทุนเนื่องจากสถานการณ์โควิด (งบที่ขอเลื่อนการส่งงบล่าช้า) อย่างไรก็ตาม ผลการดำเนินงานไตรมาส 2/63 คาดจะพลิกกับมามีกำไรในระดับสูงจากส่วนต่าง (สเปรด) ผลิตภัณฑ์ที่ดี และปริมาณการขายที่เพิ่มขึ้น ดังนั้น หากหุ้นปรับลดลงก็จะเป็นโอกาสซื้อที่ดี
อนึ่ง AJ และบริษัทย่อย ประกาศผลดำเนินงานงวดไตรมาส 1/63 ขาดทุนสุทธิ 56.5 ล้านบาท ขาดทุนสุทธิต่อหุ้น 0.141 บาท ลดลงเมื่อเทียบกับช่วงเดียวกันของปีก่อนที่มีกำไรสุทธิ 10.37 ล้านบาท กำไรสุทธิต่อหุ้น 0.026 บาท